Knihy pribúdajú rýchlejšie než iné mesiace, ale nie tak rýchlo ako po minulé roky. Je to nejaká zvláštna doba v ktorej žijeme.‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Knihy pribúdajú rýchlejšie než iné mesiace, ale nie tak rýchlo ako po minulé roky. Je to nejaká zvláštna doba v ktorej žijeme. No ale veď viete, tiež je tá doba okolo vás, tiež v nej žijete. Stále však vychádzajú knihy, ktoré nás prekvapia a potešia.
## U nás v kníhkupectve
Vskutku nás zaujala kniha Bloky o architektúre a urbanizme košických sídlisk. Krásna výpravná kniha s množstvom unikátnych fotografii. Sme jedno z mála kníhkupectiev, ktoré ju má. Príďte si ju pozrieť.
Ale nie len to, prišli nám nejaké nové knihy, na niektoré z nich sa už netrpezlivo čakalo. Napríklad na tie z vydavateľstva N Press a Absynt, rozhovory Moniky Tódovej s Mariánom Leškom, ale aj kniha Zuzany Kepplovej, našej bývalej kolegyne, o rodine Tvarožkovcov.
Na kníhkupeckom živote je jedna z najkrajších vecí toto – ľudia, ktorí píšu, ktorí premýšľajú o tom, čo a ako píšu, nás navštevujú. Niekedy prídu na pozvanie svojich vydavateľstiev, inokedy len tak, sami od seba. Pozrú si knihy, porozprávame, občas sa stane aj to, že nám pár svojich kníh podpíšu – a my ich tu potom máme pre vás. V túto štedrú jeseň ich tu pre vás máme hneď niekoľko.
Minulý týždeň bolo u nás v kníhkupectve množstvo podujatí a boli rôznorodé. Uvádzali a podpisovali sa u nás knihy, mali sme tu koncert a premietali sme film. Veľmi veľa vás prišlo na piatkové premietanie filmu Raděj zešílet v divočině a následný rozhovor s Alešom Palánom a Mirom Remom. Okrem toho sme samozrejme predávali knihy a v kaviarni kávu. Tento týždeň toho bude menej, ale tiež to bude rôznorodé.
Tento týždeň nás čakajú štyri podujatia. Hneď zajtra bude u nás festival Konvergencie. Bohuslav Martinů zanechal okrem výnimočnej hudby aj veľké množstvo textov, publicistických príspevkov, esejí, zamyslení a korešpondencie. Zo skladateľových myšlienok nielen o hudbe a umení, ale aj o dobe, v ktorej žil, bude čítať Robert Roth. 14. 10. 2025 - 19.00 u nás v kníhkupectve na Kozej 20 v Bratislave. V stredu privítame spolu s Ivetou Radičovou, Zuzanou Múčkou, Ivanom Miklošom a Miroslavom Beblavým do sveta knihu Čierna skrinka Slovenska. Moderuje editor knihy Pavel Sibyla. Príďte 15. 10. 2025 o 18.00 k nám do kníhkupectva.
Napísali o Artfore k jeho 35 narodeninám
Sú ľudia, ktorých som vďaka Artforu spoznala a stali sa pre mňa dôležitými. Je plno kníh, ktoré som vďaka Artforu objavila a vnímala ich (nielen pre seba) ako podstatné. A je aj niekoľko udalostí, ktoré sa v Artfore udiali a sú pre mňa nezabudnuteľné, napríklad keď robil Juraj na Kozej deťom Mikuláša alebo keď tam hral na gitare a spieval pán Gustáv Dunka z Krompách. Zuzana Mojžišová
Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.